81. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ αριθμ. Α3α/οικ 11036/92 της 20 Νοεμ./2 Δεκ. 1992 (ΦΕΚ. Β΄ 718) Τρόπος λειτουργίας των Π.Ε.Σ.Υ., υποχρεώσεις και καθήκοντα μελών του και μελών της Εκτελεστικής Επιτροπής και τρόπος λειτουργίας Γραμματείας. Έχοντας υπόψη: Τις διατάξεις της παρ. 16 του άρθρ. 10 του Νόμ. 2071/92 «Εκσυγχρονισμός και Οργάνωση Συστήματος Υγείας» (ΦΕΚ. 123 Α/92), αποφασίζουμε: Τρόπος λειτουργίας Περιφερειακού Συμβουλίου  Υγείας (ΠΕ.Σ.Υ.) Άρθρ.1.-Καθορίζουμε τον τρόπο του Περιφερειακού Συμβουλίου Υγείας ως εξής: 1:Ολομέλεια: α.Η ολομέλεια του Περιφερειακού Συμβουλίου Υγείας συνέρχεται σε τακτική συνεδρίαση μια φορά το δίμηνο. Σε έκτακτη δε: (αα)Όταν δημιουργεί κατάσταση ανάγκης στη χώρα ή στην περιφέρεια αρμοδιότητάς του ή (αβ)Προκειμένου να κρίνει αν υπάρχει ανάγκη έκτακτης συνεδρίασης των Προέδρων των Επιστημονικών Επιτροπών των Νοσ/μείων Περιφέρειάς του, λόγω ειδικών συνθηκών. (αγ)Όταν το ζητήσουν τα 2/3 των μελών της β.Για κάθε τακτική συνεδρίαση αποστέλλεται στα μέλη πρόσκληση του Προέδρου δέκα (10) τουλάχιστον μέρες πριν απ’ την ημέρα συνεδρίασης, στην οποία αναφέρονται περιληπτικά τα θέματα της Ημερήσιας Διάταξης, η ημέρα συνεδρίασης και η ώρα έναρξής της. Για όλες τις περιπτώσεις έκτακτης συνεδρίασης, η πρόσκληση μπορεί να γίνει εγγράφως ή τηλεφωνικώς ή με τα μέσα μαζικής ενημέρωσης κατά την κρίση του Προέδρου και ανάλογα με τις συνθήκες που διαμορφώνουν το έκτακτο της σύγκλησης της Ολομέλειας. γ.Η Ολομέλεια του ΠΕ.Σ.Υ. εκλέγει κατά την πρώτη, μετά τη συγκρότησή του συνεδρίασή της, με μυστική ψηφοφορία τον αντιπρόεδρο μεταξύ των ιατρών μελών του, καθώς και το μέλος του που θα συμμετέχει στην εκτελεστική επιτροπή. δ.Στις συνεδριάσεις της ολομέλειας του ΠΕ.Σ.Υ. προεδρεύει ο Πρόεδρος και σε περίπτωση απουσίας ή κωλύματος του Προέδρου, ο Αντιπρόεδρος. ε.Μέλος που επιθυμεί να περιληφθεί συγκεκριμένο θέμα στην ημερήσια διάταξη πρέπει να υποβάλει στην εκτελεστική επιτροπή είκοσι (20) ημέρες πριν την τακτική συνεδρίασης της Ολομέλειας μαζί με την σχετική εισήγησή του. Θέμα που υπεβλήθη από μέλος με την ανωτέρω διαδικασία και δεν συμπεριελήφθη στην ημερήσια Διάταξη μπορεί να συζητηθεί, με απόφαση της Ολομέλειας, εφ’ όσον υποβληθεί στην αρχή της συζήτησης των θεμάτων της Ημερήσιας Διάταξης. στ.Οι αποφάσεις του ΠΕ.Σ.Υ. λαμβάνονται  στην Ολομέλειά του, κατά απόλυτη πλειοψηφία  των    παρόντων    μελών   του,  αυτό    δε    βρίσκεται  (Μετά τη σελ. 96,674) Σελ. 96,675 Τεύχος 1234-Σελ. 97 Ε.Σ.Υ.-Γενικές Διατάξεις 34.ΑΑ.α.79-81 σε απαρτία και συνεδριάζει νομίμως αν παρίστανται το 1/2 συν 1 των μελών του. ζ.Η ψηφοφορία για την λήψη αποφάσεων είναι φανερή εκτός από περιπτώσεις εκλογής προσώπων. η.Σε περίπτωση ισοψηφίας υπερισχύει η γνώμη με την οποία τάσσεται ο Πρόεδρος. θ.Οι αποφάσεις του ΠΕ.Σ.Υ. υποβάλλονται στον Υπουργό Υγείας, Πρόνοιας και Κοινωνικών Ασφαλίσεων με σχετική επ’ αυτών έκθεση του Προέδρου. Κατά τις συνεδριάσεις της Ολομέλειας τηρούνται πρακτικά τα οποία επικυρώνονται στην επόμενη Ολομέλεια από τα μέλη που συμμετείχαν στην προηγούμενη και υπογράφονται από τον Πρόεδρο της συνεδρίασης αυτής. Στα πρακτικά μνημονεύεται και η γνώμη της τυχόν μειοψηφίας. ια.Αντίγραφα επικυρωμένων πρακτικών χορηγούνται ύστερα από έγκριση του Προέδρου του ΠΕ.Σ.Υ. σε κάθε ενδιαφερόμενο κατόπιν αίτησής του, η οποία υποβάλλεται στη Γραμματεία του ΠΕ.Σ.Υ. 2.Εκτελεστική Επιτροπή α.Ο Πρόεδρος, ο Αντιπρόεδρος και ένα μέλος του ΠΕ.Σ.Υ., που εκλέγεται με μυστική ψηφοφορία μεταξύ των μελών του, αποτελούν την Εκτελεστική Επιτροπή του ΠΕ.Σ.Υ. Β.Η Εκτελεστική Επιτροπή λαμβάνει αποφάσεις μόνον ύστερα από εξουσιοδότηση της Ολομέλειας και για συγκεκριμένα θέματα που θα καθορίζονται επακριβώς στην απόφαση – εξουσιοδότηση της Ολομέλειας. γ.Μεριμνά για την προώθηση και υλοποίηση των αποφάσεων της Ολομέλειας. δ.Εισηγείται, δια του Προέδρου της, στην ολομέλεια τα προς συζήτηση θέματα της Ημερήσιας Διάταξης, υποβάλλοντας ειδική εισήγηση για κάθε θέμα. ε.Η Εκτελεστική Επιτροπή μπορεί να προτείνει τη σύσταση ειδικών Επιτροπών και Ομάδων Εργασίας για την εκτέλεση συγκεκριμένου έργου στα πλαίσια των αρμοδιοτήτων του ΠΕ.Σ.Υ. και μετά από σύμφωνη γνώμη αυτού προς τον Υπουργό Υγείας, Πρόνοιας και Κοινωνικών Ασφαλίσεων. στ.Οι αποφάσεις που τυχόν λαμβάνονται απ’ την Εκτελεστική Επιτροπή, μετά εξουσιοδότηση της Ολομέλειας όπως ανωτέρω, καταχωρούνται σε ιδιαίτερο βιβλίο το οποίο είναι στη διάθεση των μελών του ΠΕ.Σ.Υ. ζ.Στα μέλη του ΠΕ.Σ.Υ. δεν καταβάλεται αποζημίωση. 3.Γραμματεία ΠΕ.Σ.Υ. α.Η Υπηρεσία Γραμματειακής Υποστήριξης του ΠΕ.Σ.Υ. στελεχώνεται από υπαλλήλους της Δ/νσης Υγείας της Νομαρχίας στην οποία εδρεύει αυτό και ένας υπάλληλος από αυτούς ορίζεται υπεύθυνος Γραμματέας. Σελ. 96,676 Τεύχος 1234-Σελ. 98 β.Η Υπηρεσία Γραμματειακής Υποστήριξης του ΠΕ.Σ.Υ. είναι υπεύθυνη για την τήρηση και φύλαξη των πρακτικών του Συμβουλίου, του πρωτοκόλλου εισερχομένων και εξερχομένων εγγράφων, του αρχείου και για την συγκέντρωση και επεξεργασία των στοιχείων που είναι απαραίτητα για το έργο αυτό του Συμβουλίου και την εξυπηρέτηση των μελών του. γ.Στην Γραμματεία τηρούνται τα ακόλουθα τουλάχιστον στοιχεία: 1.Πρωτόκολλο. 2.Πρακτικά Ολομέλειας 3.Αρχείο αποφάσεων και εκθέσεων Προέδρου που υποβάλλονται στον Υπουργό 4.Αρχείο αποφάσεων Ολομέλειας 5.Αρχείο αποφάσεων Εκτελεστικής Επιτροπής 6.Αρχείο εισηγήσεων Εκτελεστικής Επιτροπής 7.Αρχείο εισηγήσεων Επιτροπών – Ομάδων εργασίας. Υποχρεώσεις και καθήκοντα μελών του ΠΕ.Σ.Υ. και μελών Εκτελεστικής Επιτροπής Άρθρ.2-α.Ο Πρόεδρος της Ολομέλειας συγκαλεί και καθορίζει τις ημερομηνίες των συνεδριάσεων αυτής. β.Διευθύνει και συντονίζει τις συζητήσεις των μελών κατά τις συνεδριάσεις της. γ.Τα τακτικά μέλη έχουν την υποχρέωση να συμμετέχουν στις συνεδριάσεις της Ολομέλειας ανελλιπώς. δ.Κάθε τακτικό μέλος που δεν δύναται να παραστεί στην συνεδρίαση της Ολομέλειας είναι υποχρεωμένο να ειδοποιήσει 24 τουλάχιστον ώρες, πριν τη συνεδρίαση, το αναπληρωματικό του μέλος και να ενημερώσει σχετικά τη Γραμματεία του ΠΕ.Σ.Υ. Κάλυψη δαπάνης Άρθρ.4.-1.Από τις διατάξεις αυτής της απόφασης δεν προκαλείται δαπάνη σε βάρος του Κρατικού προϋπολογισμού για το τρέχον οικονομικό έτος. Για το καθένα από τα επόμενα οικονομικά έτη δημιουργείται δαπάνη δύο εκατομμυρίων πεντακοσίων χιλιάδων (2.500.000) δρχ. και θα αντιμετωπίζεται από τον ειδικό φορέα Φ.200 ΚΑΕ 0515 του Προϋπολογισμού του Υπουργείου. 34.ΑΑ.α.81 Ε.Σ.Υ.-Γενικές Διατάξεις 